Tegemist on pihuarvutitele ja mobiiltelefonidele mõeldud versioonidega. Mobiilsetele seadmetele saab Opera Mini või Mobile alla laadida leheküljelt, mis toetab ka WAP-lehitsejaid. Õige versiooni valib välja server vastavalt mobiilse seadme edastatud tunnusele. Need Opera versioonid on väga vähenõudlikud riistvara osas ja lehitseja käsitsemine on väga mugav juhthoova või puuteekraanil pliiatsi abiga. Need Opera versioonid kasutavad ära 100% ekraani pinda, nähtavale jäetakse ainult kuvatav lehekülg ja valida on mitme automaatse suurendamise/fokuseerimise võimaluse vahel.